Вельмі ўразіў балельшчыкаў па-сапраўднаму мужчынскі гіравы спорт. За нас выступаў адвакат-асілак Павел Гіль, які падняў гіру вагай 16 кг аж 150 разоў. Потым усе перайшлі на бераг возера, дзе праходзіла водная эстафета. Спачатку на лодцы, за весламі якой быў наш галоўны бухгалтар Сяргей Грыхно, які так выдатна прайшоў дыстанцыю з двума пасажырамі на борце, што суддзі разгубіліся ў вызначэнні часу… Працягнулі эстафету на катамаране Марыя Каржэвіч, Дзмітрый Аўчынка і Уладзімір Ангельскі, якія павесялілі гледачоў сваім арыгінальным спосабам пераадольвання воднай адлегласці (аб гэтым не напішаш, гэта проста трэба было бачыць…).